Ամերիկյան սպիտակ թիթեռ

Ամերիկյան սպիտակ թիթեռ (), արջաթիթեռների ընտանիքի թիթեռ։ Բույսերի (ավելի քան 200) տեսակի (հատկապես՝ թթենու և այլ պտղատու ու հատապտղատու ծառերի) վնասատու։ Եվրոպա է ներթափանցել  Հյուսիսային Ամերիկայից՝ 1940-ին, Ռուսաստան՝ 1952-ին։ Հայաստանի Հանրապետությունում մեծ վնաս է հասցնում նախալեռնային գոտու շրջաններին։

Նկարագրություն 
Թևերի բացվածքը՝ 25–35 մմ, ձյունասպիտակ, հաճախ՝ մուգ բծերով։ Թրթուրի երկարությունը՝ 2,5–3,5 մմ, վերևից՝ թավշանման դարչնագույն՝ սև թմբիկներով և երկար մազիկներով, կողքերը՝ կիտրոնադեղնավուն շերտերով և նարնջագույն թմբիկներով։ Տարեկան զարգանում է 2 սերունդ։ Ձմեռում են հարսնյակները՝ չորացած կեղևի տակ, փխրուն կոկոնում, չոր մնացորդների մեջ և այլ տեղերում։ Առաջին սերնդի թիթեռները թռչում են մայիսին, որոնք ակտիվ են գիշերը, 2-րդը՝ հուլիս–օգոստոսին։ Ձվադրում են խմբերով (200–2000 ձու)՝ տերևների ստորին մակերևույթին։ Երիտասարդ թրթուրները կմախքացնում են տերևները՝ դրանք ծածկելով ոստայնով, ավելի ուշ այն ուտում ամբողջությամբ՝ գոյացնելով ոստայնաբներ։

Պայքարի միջոցառումներ 
Պայքարի միջոցառումներ են կարանտինի սահմանումը, ծառերի ճյուղատումը և հարսնյակի ոստայնաբների հետ այրումը։ Վեգետացիայի շրջանում բույսերը մշակում են միջատասպաններով (ունթիոզ, դուրսբան, զոլոն, կարբոֆոս և այլն)։

Ծանոթագրություններ 

Արջաթիթեռներ
Միջատներ
Բույսերի հիվանդություններ
Ասիայի ֆաունա
Թիթեռներ